Gruževskių šeimos kapo koplyčia

Gruževskių šeimos kapo koplyčia – laidojimo koplyčia, stovinti Vilniuje, Užupyje, senosiose Bernardinų kapinėse. Ji yra valstybinės reikšmės architektūros paminklas, nuo 2005 m. įrašyta į Kultūros vertybių registrą. Koplyčia pastatyta 1935 m. Joje palaidoti Gruževskių šeimos nariai.

Koplyčios pastatas kompaktinis, stačiakampio plano, vieno aukšto, sumūrytas iš gelsvų ir rausvų plytų, priekiu orientuotas į rytus. Koplyčia su pastoge ir laidojimo rūsiu. Dengta dvišlaičiu, apskardintu stogu, su metaliniu kryžiumi priekyje. Pagrindiniame fasade įrengtos pusapskričių sąramų langelių ir įėjimo durų angų nišos (pastaraisiais metais užmūrytos). Paliktos palangių metalinės ažūrinės, pusapskritimės grotelės, metalinė durų stakta. Abipus durų sienoje įrengtos kryžiaus formos angelės. Frontonų šlaitai, pastogė visu perimetru papuošti profiliuotais mūriniais karnizais. Plytų mūrą riša reljefinės skiedinio siūlės. Laidojimo rūsį nuo I aukšto skiria betoninė perdanga. Vidaus patalpa padengta tinku. 

 Palaidojimai 

Koplyčioje palaidoti asmenys:Gruževskių šeimos kapo koplyčia. Palaidoti asmenys vplanas.lt/map Grużewska Jadwiga - Marja (1888-1935),  Grużewski Michał. Priekinio fasado sienoje įtvirtintos dvi balto marmuro atminimo lentos su iškaltais įrašais lenkų kalba: 
 virš durų angos: GROBY RODZINY / GRUŻEWSKIEGO MICHAŁA (po įrašu – Gruževskių herbo ženklas); 
 virš langelio angos: Ś. † P. / JADWIGA-MARJA / GRUŻEWSKA / ZM. DN. 4 MAJA 1935 R. W W. LAT 47. / POKOJ TWEJ DUSZY (virš įrašo – įgilinta vieta keraminei nuotraukai).

 Galerija 

 Literatūra 

  Girininkienė, Vida. „Bernardinų kapinių statiniai“. Vilniaus Bernardinų kapinės, 1810-2010. Vilnius: Versus aureus, 2010, pp. 139-189 (knygos dalis).

 Šaltiniai 

 Nuorodos 

 Sąrašas:Bernardinų kapinių koplyčios

Kategorija:Bernardinų kapinių koplyčios